CELEX: 32018D1941
Language: bg
Date: 2018-12-10 00:00:00
Title: Решение (ОВППС) 2018/1941 на Съвета от 10 декември 2018 година за изменение на Решение (ОВППС) 2016/610 за военна мисия на Европейския съюз за обучение в Централноафриканската република

11.12.2018   
               
               
                  BG
               
               
                  Официален вестник на Европейския съюз
               
               
                  L 314/54
               
            
         РЕШЕНИЕ (ОВППС) 2018/1941 НА СЪВЕТА
         от 10 декември 2018 година
         за изменение на Решение (ОВППС) 2016/610 за военна мисия на Европейския съюз за обучение в Централноафриканската република
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 19 април 2016 г. Съветът прие Решение (ОВППС) 2016/610 (1), с което се създава военна мисия на Европейския съюз по линия на ОПСО за обучение в Централноафриканската република (EUTM RCA).
                  
               
                     (2)
                  
                  
                     На 30 юли 2018 г., с Решение (ОВППС) 2018/1082 (2), Съветът удължи мандата на мисията до 19 септември 2020 г.
                  
               
                     (3)
                  
                  
                     На 15 октомври 2018 г. в заключенията относно Централноафриканската република Съветът призна, че е уместно да има отговор на искането от страна на централноафриканските власти за допълнителна помощ за силите за вътрешна сигурност на Централноафриканската република чрез създаване и разгръщане във възможно най-кратък срок на специален стълб за оперативна съвместимост в рамките на EUTM RCA със задачата да се предоставят стратегически консултации в тази област.
                  
               
                     (4)
                  
                  
                     Решение (ОВППС) 2016/610 на Съвета следва да бъде съответно изменено.
                  
               
                     (5)
                  
                  
                     В своите заключения от 15 октомври 2018 г. Съветът призна също така ползата, подчертана при стратегическия преглед на EUTM RCA, от по-нататъшно разглеждане на възможността за укрепване на действията на Европейския съюз във връзка със силите за вътрешна сигурност посредством специализирани граждански действия по линия на ОПСО. Съветът отбеляза в тези заключения, че ще разгледа отново темата през лятото на 2019 г., като бъдат отчетени първите резултати на стълба за оперативна съвместимост, и в рамките на стратегическия преглед на EUTM RCA.
                  
               
                     (6)
                  
                  
                     В съответствие с член 5 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение, не е обвързана от него, нито от неговото прилагане и не участва във финансирането на мисията,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2016/610 се изменя, както следва:
            
                        1)
                     
                     
                        в член 1, параграф 2 се добавя следното:
                        
                                    „г)
                                 
                                 
                                    стратегически консултации на Министерството на вътрешните работи, генералния директор на полицията и генералния директор на жандармерията с цел да се даде възможност за последваща оперативна съвместимост и координирано използване на отбранителните сили и вътрешните сили за сигурност в Централноафриканската република.“;
                                 
                              
                  
                        2)
                     
                     
                        в член 10 параграф 3 се заменя със следното:
                        
                           „3.   Референтната сума за общите разходи на EUTM RСА за периода от 20 септември 2018 г. до 19 септември 2020 г. възлиза на 26 131 485 евро. Процентът от тази референтна сума, посочен в член 25, параграф 1 от Решение (ОВППС) 2015/528, е 0 %, а процентът съгласно член 34, параграф 3 от посоченото решение е 0 % за поети задължения и 0 % за плащания.“.
                        
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 10 декември 2018 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение (ОВППС) 2016/610 на Съвета от 19 април 2016 г. за военна мисия на Европейския съюз по линия на ОПСО за обучение в Централноафриканската република (EUTM RCA) (ОВ L 104, 20.4.2016 г., стр. 21).
         
            (2)  Решение (ОВППС) 2018/1082 на Съвета от 30 юли 2018 г. за изменение на Решение (ОВППС) 2016/610 за военна мисия на Европейския съюз за обучение в Централноафриканската република (ОВ L 194, 31.7.2018 г., стр. 140).